**CSANÁDPALOTA VÁROS ÖNKORMÁNYZAT**

**KÉPVISELŐ-TESTÜLETÉNEK**

**25/2019. (XI.26.)**

**önkormányzati rendelete**

**a magánszemélyek kommunális adójáról**

**Záradék:**

A rendelet megalkotás napja: 2019. november 25.

A rendelet kihirdetve: 2019. november 26.

A rendelet hatályba lép: 2020. január 1.

 Dudaszegné dr. Lajos Tímea

 jegyző

Csanádpalota Város Önkormányzata Magyarország Alaptörvénye 32. cikk (1) bekezdés a) és h) pontja valamint a Magyarország helyi önkormányzatairól szóló 2011. CLXXXIX. törvény 13. § (1) bekezdésének 13. pontjában meghatározott feladatkörben, a helyi adókról szóló 1990. évi C. törvény (a továbbiakban Htv.) 1. § (1) bekezdésében szereplő felhatalmazás alapján a következőket rendeli el:

**1. §**

**Az adó alanya**

(1) Az adó alanya az, aki a naptári év, adóév (a továbbiakban: év) elsőnapján az építmény Csanádpalota illetékességi területén lévő ingatlannyilvántartás szerinti tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya, a vagyoni értékű jog jogosultja.

(2) Kommunális adókötelezettség terheli azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik.

(3) Amennyiben a lakásbérleti jogviszony alanyai bérlőtársak, akkor valamennyi bérlőtárs által írásban megkötött és az adóhatósághoz benyújtott megállapodásban megjelölt magánszemély tekintendő az adó alanyának. Ilyen megállapodás hiányában a bérlőtársak egyenlő arányban adóalanyok.

**2.§**

**Az adó mértéke**

(1) A magánszemélyek kommunális adójának éves mértéke adótárgyanként, illetve lakásbérleti jogonként 4.000 Ft.

**3.§**

**Adómentesség**

(2) Mentes az adófizetési kötelezettség alól:

a) a lakással azonos helyrajzi számmal lévő minden nem lakás céljára szolgáló épület, épületrész,

b) az önkormányzattól bérelt telek,

c) az önkormányzat saját tulajdonában lévő telek.

**4.§**

**Záró rendelkezések**

(1) E rendeletben nem szabályozott kérdésekben a helyi adókról szóló 1990. évi C. törvény és az adózás rendjéről szóló 2017. évi CL. törvény rendelkezései az irányadók.

(2) Ez a rendelet 2020. január 1. napján lép hatályba.

(3) Az önkormányzat a magánszemélyek kommunális adóját határozatlan időre vezeti be.

Csanádpalota, 2019. november 26.

# Dr. Debreczeni István Dudaszegné dr. Lajos Tímea

**polgármester jegyző**

**Záradék:**

A rendelet kihirdetésének napja: 2019. november 26.

 **Dudaszegné dr. Lajos Tímea**

 **jegyző**